Friedrich Ernst Schleiermacher

Friedrich Ernst Schleiermacher (Breslau, 1768ko azaroaren 21 – Berlin, 1834ko otsailaren 12a) alemaniar teologoa izan zen. Bere lanak garrantzia izan du hermeneutikaren bilakaeran.

 Bizitza 
Teologia-ikasketak egin zituen Hallen, eta apaizturik Berlinen bizi izan zen 1796-1802 bitartean. 1804-1807 bitartean irakasle izan zen Halleko Unibertsitatean. 1807. urtean Berlinera itzuli zen, eta hango unibertsitatean teologia-irakasle izan zen, hil zen arte.

Platon, Spinoza, Jacobi eta Kantek eragin handia izan zuten Schleiermacherren filosofian. Arrazoi praktikoaren izatea, eta arrazoi praktikoaren eta teorikoaren arteko desberdintasuna izan zituen abiapuntu, gizabanakoaren indibidualtasuna eta inguru historikoa kontuan hartuz. Schleiermacherren arabera, ezagutza dialektikaren bitartez lortzen da. Erlijioari dagokionez, sentimenduek eta norberaren bizipenek erlijiotasunean duten garrantzia agertu zuen.

Obra nagusiak: Der christliche Glaube (1821-1831, «Kristau sinesmena»); Über die Religion: Reden an die Gebilden unter ihren Verächtern (1799, «Erlijioaren inguruan: gaitzesten dutenentzat hitzaldiak»).

 Erreferentziak 

 Bibliografia 
 Leyte, Arturo (1999): “Hermeneutikarako bidea filosofia gisa” in  Heidegger: Hermeneutika eta Funtsezko Ontologia, Andoain, Jakin. 

Kategoria:Wroclawtarrak
Kategoria:Alemaniako filosofoak
Kategoria:Kristau filosofoak
Kategoria:Alemaniako teologoak
Kategoria:XVIII. mendeko filosofoak
Kategoria:Gizon filosofoak
Kategoria:XIX. mendeko filosofoak
Kategoria:Alemaniako idazleak
Kategoria:Hermeneutak
Kategoria:Psikologiaren filosofoak
Kategoria:Filosofo sozialak
Kategoria:Gogamenaren filosofoak
Kategoria:Idealistak
Kategoria:Itzulpen ikasketetako akademikoak
Kategoria:Logikaren filosofoak
Kategoria:Zientzien Prusiar Akademiako kideak